Diari Oficial de la Generalitat Valenciana


Sumari del DOGV 4648, del 10-12-2003 (2003/12844)

Informació pública de l'alternativa tècnica del programa d'actuació integrada de la unitat d'execució en sòl urbà residencial U-1 (Carrer de Paterna).
------------------------------------------------------------------------------------------------------------------------------------------------------

### Dades del document

Número de DOGV
:   4648

Data del DOGV
:   10-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12569


Organisme emissor
:   Ajuntament d'Onda

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució en sòl urbà residencial U-1 (Carrer de Paterna). [2003/F12787]
  
En virtut del que s'establix en els articles 46, 52 i 53 de la Llei 6/1994, de 15 de novembre, Reguladora de l'Activitat Urbanística valenciana (LRAU), s'ha disposat sotmetre a exposició pública, per període de 20 dies hàbils, l'alternativa tècnica del programa d'actuació integrada de la unitat d'execució en sòl urbà residencial U-1 (carrer de Paterna), promoguda per la mercantil FF Entropis, SL, i integrada per memòria de programa, projecte d'urbanització i projecte de reparcel·lació, als efectes de la presentació d'al·legacions i/o alternatives tècniques en pública concurrència, amb caràcter previ a l'aprovació i adjudicació definitiva del programa d'actuació integrada.
  
Durant tot el procediment podran ser objecte de pública consulta a l'ajuntament les al·legacions i alternatives tècniques que es vagen presentant davant d'aquest.
  
Els terminis assenyalats són prorrogables si durant els 10 primers dies de la informació pública algú es comprometera a presentar una altra alternativa tècnica. Aquesta pròrroga es farà constar en l'expedient i s'anunciarà al tauler d'anuncis.
  
Les proposicions juridicoeconòmiques es presentaran durant els cinc dies següents al venciment del termini per a la presentació d'alternatives tècniques, i l'acte d'obertura de pliques es celebrarà l'endemà hàbil a la conclusió del termini per a presentar-les. En qualsevol cas, la proposició juridicoeconòmica de l'ajuntament es presentarà en sobre obert.
  
Totes les actuacions podran ser objecte de consulta i al·legació pels interessats durant els 10 dies següents al de l'obertura de pliques.
  
Concloses les actuacions anteriors, el Ple de l'ajuntament procedirà en la forma prevista en l'article 47 de la LRAU, i disposarà d'un termini de 40 dies hàbils per a dictar resolució definitiva sobre l'aprovació i adjudicació del programa.
  
Al mateix temps, se l'informa que durant l'exposició pública de l'alternativa tècnica, i fins que siga ferm l'acord aprovatori de la reparcel·lació, queda suspés l'atorgament de llicències en la unitat d'execució de referència.
  
D'altra banda, i en virtut del que disposa l'article 29.9.C) de la LRAU, els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, podran renunciar a això per mitjà de sol·licitud presentada en document públic abans de l'acord aprovatori del programa, i es procedirà a l'expropiació i pagament dels seus terrenys segons el seu valor inicial o el que corresponga conforme a la legislació vigent.
  
La vista de l'expedient podrà efectuar-la si ho desitja a la tercera planta de l'ajuntament (Secció d'Ordenació del Territori), en horari d'oficines, d'11.30 a 14.30 hores.